stanford-oval/wikipedia huggingface dataset:
ברבי: הכי טוב בשתיים

| --- | --- |

כרזת הסדרה
 מבוסס על:  ברבי: עיר גדולה, חלומות גדולים
 סוגה:  הנפשה ממוחשבת, קומדיה, הרפתקאות
 מדבבים:  ראו כאן
 ארץ מקור:  ארצות הברית ארצות הברית קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  26
 תוכנית מקור:  ברבי: הרפתקאות בבית החלומות
 תוכנית המשך:  ברבי: מגע של קסם
 הפקה
 חברת הפקה:  Mattel Television
 אורך פרק:  כ-22 דקות
 שידור
 רשת שידור:  נטפליקס
 רשת שידור בישראל:  ZOOM TOON
 פורמט (קול):  סטריאו
 תקופת שידור מקורית:  8 באפריל 2022 – 2 באוקטובר 2022
 תקופת שידור בישראל:  19 בפברואר 2023 – 22 במרץ 2023
 קישורים חיצוניים
 דף התוכנית ב-IMDb
ברבי: הכי טוב בשתיים (באנגלית: Barbie: It Takes Two) היא סדרת טלוויזיה אמריקאית-קנדית בהנפשה ממוחשבת, מסוגת קומדיה והרפתקאות, אשר משמשת כהמשכון לסרט "ברבי: עיר גדולה, חלומות גדולים" שמשמש כסיום של "ברבי: הרפתקאות בבית החלומות". כל המדיות מבוססות על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסדרה פותחה על ידי מרשה גריפין, הופקה על ידי Mattel Television האמריקאית והונפשה על ידי Mainframe Studios הקנדית.
השידור הראשוני של הסדרה היה באוסטרליה, שם היא שודרה בערוץ 9Go! ב-4 במרץ 2022. בקנדה הסדרה שודרה לראשונה ב-10 באפריל 2022 בערוץ YTV. בארצות הברית הסדרה הופצה בשירות הסטרימינג נטפליקס, כאשר העונה הראשונה עלתה ב-8 באפריל 2022 והשנייה עלתה ב-2 באוקטובר 2022. בישראל הסדרה החלה את שידוריה בדיבוב עברי ב-19 בפברואר 2023 בערוץ ZOOM TOON מבית ערוץ זום. לסדרה הופקו שתי עונות שכל אחת מהן כוללת 13 פרקים באורך 22 דקות.
בהשראת הסדרה נוצרו שלל מוצרים הכוללים בובות, צעצועים וספרים. בנוסף הופקו הסרטים "ברבי: כוח בנות הים" (שודר בישראל ב-3 במרץ 2023), "ברבי: רוד טריפ אפי" ו"ברבי: סקיפר והרפתקת השמרטפות הגדולה" (שודר בישראל ב-25 במאי 2023) שלוקחים חלק בסדרת הסרטים "ברבי". בשנת 2023 החלה להיות משודרת הסדרה "ברבי: מגע של קסם", שמשמשת כהמשך לסדרה זו ומתרחשת שנה לאחר אירועה.
תקציר העלילה

הסדרה מתרחשת לאחר אירועי הסרט "ברבי: עיר גדולה, חלומות גדולים", ועוקבת אחר ברבי ממאליבו וברבי מברוקלין שנהנות, חולקות את אור הזרקורים וממשיכות להגשים את החלומות המוזיקליים שלהן בניו יורק.
מדבבים

הדיבוב העברי בוים על ידי יונתן רוכמן וקוקי סלינס.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברבי "מאליבו" רוברטס | אמריקה יאנג | נועה לפידות |
| ברבי "ברוקלין" רוברטס | טטיאנה ואריה | אלונה אלכסנדר |
| ראפה | ניקולס רוי | קובי ליקורמן |
| קלווין "קל" רוברטס | גבה קונדה | צחי כהן |
| סימון רוברטס | מלה לי | שחר ירון |
| סטייסי רוברטס | קסנדרה לי מוריס | שחר ירון |
| ג'קסון רוברטס | אקסבייר פטרסון | נטע עמית-כהן |
| דייזי | אמה אדל גאלבין | נטע עמית-כהן |
| ג'ילה רוברטס | טיילור לורן | נגה טבצ'ניקוב |
| סקיפר רוברטס | קירסטן דיי | נגה טבצ'ניקוב |
| ג'ורג' רוברטס | גרג צ'ון | מורן סופר |
| קן קרסון | ריטש ראיין | מורן סופר |
| מרגרט רוברטס | ליסה פוסון | אילנית גרשון |
| צ'לסי רוברטס | קאסידי נאבר (עונה 1) אנה מקגיל (עונה 2) | אילנית גרשון |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 13 | 8 באפריל 2022 | 8 באפריל 2022 | 19 בפברואר 2023 | 5 במרץ 2023 |
|  | 2 | 13 | 2 באוקטובר 2022 | 2 באוקטובר 2022 | 6 במרץ 2023 | 22 במרץ 2023 |
פרקים > עונה 1

| מספר הפרק בסדרה | מספר הפרק בעונה | שם הפרק באנגלית | שם הפרק בעברית | תקופת שידור מקורית ארצות הברית | תקופת שידור בישראל ישראל |
| --- | --- | --- | --- | --- | --- |
| 1 | 1 | It Takes Two | ביחד לנצח | 8 באפריל 2022 | 19 בפברואר 2023 |
| 2 | 2 | First Day Frenzy | התרגשות היום ראשון | 8 באפריל 2022 | 20 בפברואר 2023 |
| 3 | 3 | Barbies Rising | עליית הברבי | 8 באפריל 2022 | 21 בפברואר 2023 |
| 4 | 4 | Gone to the Dogs | נהרס | 8 באפריל 2022 | 22 בפברואר 2023 |
| 5 | 5 | Delivery Debacle | אסון המשלוח | 8 באפריל 2022 | 23 בפברואר 2023 |
| 6 | 6 | Surprise, Surprise | הפתעה! | 8 באפריל 2022 | 24 בפברואר 2023 |
| 7 | 7 | Start Small | להתחיל בקטן | 8 באפריל 2022 | 26 בפברואר 2023 |
| 8 | 8 | We Are Family | אנחנו משפחה | 8 באפריל 2022 | 27 בפברואר 2023 |
| 9 | 9 | Turkey Trouble | בעיית התרנגול | 8 באפריל 2022 | 28 בפברואר 2023 |
| 10 | 10 | Two Stars Are Born | שתי כוכבות נולדות | 8 באפריל 2022 | 1 במרץ 2023 |
| 11 | 11 | Triple Threat | איום משולש | 8 באפריל 2022 | 2 במרץ 2023 |
| 12 | 12 | The Great Outdoors: Part 1 | חיק הטבע: חלק א' | 8 באפריל 2022 | 3 במרץ 2023 |
| 13 | 13 | The Great Outdoors: Part 2 | חיק הטבע: חלק ב' | 8 באפריל 2022 | 5 במרץ 2023 |
פרקים > עונה 2

| מספר הפרק בסדרה | מספר הפרק בעונה | שם הפרק באנגלית | שם הפרק בעברית | תקופת שידור מקורית ארצות הברית | תקופת שידור בישראל ישראל |
| --- | --- | --- | --- | --- | --- |
| 14 | 1 | We've Got Magic to Do | עושות קסמים | 2 באוקטובר 2022 | 6 במרץ 2023 |
| 15 | 2 | Cut it Out | להפסיק | 2 באוקטובר 2022 | 7 במרץ 2023 |
| 16 | 3 | Studio Sleuths | בלשי האולפן | 2 באוקטובר 2022 | 8 במרץ 2023 |
| 17 | 4 | For the Record | לפרוטוקול | 2 באוקטובר 2022 | 9 במרץ 2023 |
| 18 | 5 | Knock it Off | מספיק | 2 באוקטובר 2022 | 12 במרץ 2023 |
| 19 | 6 | Costumed Capers | טעות בזיהוי | 2 באוקטובר 2022 | 13 במרץ 2023 |
| 20 | 7 | Cupid Shuffle | קופידון | 2 באוקטובר 2022 | 14 במרץ 2023 |
| 21 | 8 | Team No Screens | בלי מסכים | 2 באוקטובר 2022 | 15 במרץ 2023 |
| 22 | 9 | Festival Fiasco | אסון בפסטיבל | 2 באוקטובר 2022 | 16 במרץ 2023 |
| 23 | 10 | Buddy's is Booming | בית הקפה בסכנה | 2 באוקטובר 2022 | 19 במרץ 2023 |
| 23 | 11 | To Dye For | ירוקות או להיות | 2 באוקטובר 2022 | 20 במרץ 2023 |
| 25 | 12 | !Game On | המשחק מתחיל | 2 באוקטובר 2022 | 21 במרץ 2023 |
| 26 | 13 | Race to the Finish | מרוץ לסיום | 2 באוקטובר 2022 | 22 במרץ 2023 |
מלכוד 22 (סדרת טלוויזיה, 2019)

| --- | --- |

 מבוסס על:  מלכוד 22 
 סוגה:  סדרת טלוויזיה על מלחמה, סדרה המבוססת על ספר 
 בימוי:  ג'ורג' קלוני, גרנט הסלוב, אלן קוראס 
 ארץ מקור:  ארצות הברית 
 מספר עונות:  1 
 מספר פרקים:  6 
 הפקה
 הפצה:  הולו 
 אורך פרק:  270 דק' 
 שידור
 רשת שידור:  הולו 
 תקופת שידור מקורית:  17 במאי 2019 – הווה 
 קישורים חיצוניים
 אתר רשמי
 דף התוכנית ב-IMDb
 
מלכוד 22 (באנגלית: Catch-22) היא סדרת טלוויזיה סאטירית, קומדיה שחורה המבוססת על רומן באותו שם על ידי ג'וזף הלר ששודרה לראשונה ב-17 במאי 2019 ברשת Hulu בארצות הברית ורשת Sky Italia באיטליה. בסדרה מככבים כריסטופר אבוט, קייל צ'נדלר, ג'ון רודניצקי, פיקו אלכסנדר יו לורי וג'ורג' קלוני, שגם מפיק ומביים לצד גרנט הסלוב, לוק דייוויס, דייוויד מיצ'ד, ריצ'רד בראון וסטיב גולין.
תקציר העלילה

זהו סיפורו של המשתמט האומנותי, יוסריאן, מטילן במפציץ B-25 של חיל האוויר האמריקני במלחמת העולם השנייה אשר זועם כי אלפי אנשים שמעולם לא פגש מנסים להרוג אותו. אבל הבעיה האמיתית שלו היא לא האויב, אלא הצבא שלו, אשר ממשיך להגדיל את מספר משימות שהם חייבים לבצע כדי להשלים את השירות שלהם. אבל אם יוסריאן יעשה כל ניסיון להתחמק ממשימותיו הצבאיות, הוא יפר את מלכוד 22, חוק ביורוקרטי מרושע ומצחיק שמציין כי דאגה לביטחונו האישי מול סכנות אמיתיות ומיידיות היא תהליך של תבונה רציונלית; אדם נחשב משוגע אם הוא ממשיך ברצון להטיס משימות קרב מסוכנות, אך בקשה להסרה מתפקידו היא עדות לשפיות, ולכן הוא אינו זכאי לקבל הקלה מחובתה זו.
שחקנים ודמויות

כריסטופר אבוט כג'ון יוסריאן
קייל צ'נדלר כקולונל קאתקארט
יו לורי כמייג'ור דה קוברלי
ג'ורג' קלוני כשייסקופף
דניאל דייוויד סטיוארט כמילו
אוסטין סטוול כנייטלי
רפי גברון כארפי
גרהם פטריק מרטין כאור
פיקו אלכסנדר כקלווינג'ר
ג'ון רודניצקי כמק'וואט
גראן האוול כקיד סמפסון
לואיס פולמן כרב-סרן
טסה פרר כאחות דוקט
ג'יי פולסון ככומר
ג'וש בולט כדנבר
ג'אנקרלו ג'אניני כמרצ'לו
הריסון אוסטרפילד כסנודן
הערות שוליים

↑  חן חדד, הצצה ראשונה לסדרה "מלכוד 22", בכיכובו של ג'ורג' קלוני, באתר הארץ, 20 בדצמבר 2018
↑   חן חדד, צפו: ג'ורג' קלוני ויו לורי בטיזר ראשון ל"מלכוד 22", באתר הארץ, 12 בפברואר 2019
↑  Rice, Lynette (14 בינואר 2018). "George Clooney will star in and produce 'Catch-22' for Hulu". Entertainment Weekly (באנגלית). נבדק ב-14 בינואר 2018. {{cite web}}:  (עזרה)
הבובה זיוה

| --- | --- |

 מידע כללי
 מאת:  רפאל אליעז, פטר מירום 
 הוצאה
 הוצאה:  הוצאת הקיבוץ המאוחד 
 תאריך הוצאה:  1957 
 
"הבובה זיוה" הוא שמו של ספר ילדים מצולם שיצא לאור בשנת 1957 בהוצאת הקיבוץ המאוחד, ונעשה פופולרי ביותר בקרב הילדים של אותה תקופה, ובמיוחד בקרב ילדי הקיבוצים והוריהם. בספר מתוארת עלילתה של בובת בובטרון, תיאטרון בובות, שהגה וצילם פטר מירום וחרז רפאל אליעז. בובות הבובטרון נוצרו על ידי הבובנאי דוד בן שלום (הונזו) מקיבוץ גבעת חיים מאוחד.
בהמשך פורסמו מהדורות נוספות של "הבובה זיוה" שכללו צילום בצבע.
עלילה

זיוה היא בובה בתיאטרון בובות, יש לה חברים וחברות, והיא מאוהבת ביוקטני. יוקטני בהתאם לשמו, מקניט ומעליב אותה, והיא מחליטה להתרחק ממנו ולעזוב את הבובטרון. זיוה יוצאת למסע לגילוי עצמי ברחבי הקיבוץ, עוברת חוויות לא קלות במפגשים עם חתולים, כלבים, ברווזים ילדים ומטפלת. בסופו של המסע היא מגיעה להארה: המקום האהוב עליה ביותר הוא הבית שלה, הבובטרון, היא מתגעגעת אליו וגם אל חברה יוקטני. זיוה שבה לבובטרון ויוקטני נודר להיטיב את התנהגותו כלפיה. כדבריה: "מאז הכל בסדר, כי יוקטן נדר לי נדר, כך נחיה וכך נשב, יד ביד ולב אל לב".
המיתוס של הבובה זיוה

ילדים רבים אהבו לצפות בהצגת הבובטרון ולשמוע את סיפורי הבובה זיוה, ובמיוחד ילדי קיבוצים שעבורם חצר הקיבוץ הייתה חלק מעולמם. חוויותיה והרפתקאותיה של זיוה היו קרובות אליהם והם הזדהו איתה. דמותה של הבובה זיוה הפכה למיתוס, ההצגה והספר זכו להצלחה, והבובה זיוה הופיעה גם בציורים ובפוסטרים.
המיתוס של הבובה זיוה > פוסטר

בשנת 1985 עוצב פוסטר בשם "לילה טוב", על ידי המעצב הגרפי יגאל זורע מקיבוץ בארי, עם מעבר הקיבוץ ללינה משפחתית. הפוסטר כלל בתוכו דמויות מפתח רבות מספרי ילדים, וביניהן גם את הבובה זיוה המופיעה בצידו הימני של הפוסטר בשחור ולבן.
המיתוס של הבובה זיוה > תערוכה

בשנת 2005 יצרה זיוה ילין מקיבוץ בארי עבודה בתערוכה בשם "לינה משותפת" (אוצרת: טלי תמיר) שהוצגה בביתן הלנה רובינשטיין, מוזיאון תל אביב לאמנות, ובה שילבה את דמותה של הבובה זיוה כאלטר אגו שלה. היא בחרה בבובה כי לדבריה בילדותה הייתה נמוכת קומה ובעלת מראה בובתי ולכן כינו אותה הסובבים לעיתים קרובות בשם "הבובה זיוה", והזדהותה עם הבובה הייתה גדולה.
בעזרת דמות הבובה העלתה ילין זכרונות וחוויות חיוביים ושליליים שחוותה בילדותה בקיבוץ, ובעזרתה העבירה ביקורת על החינוך המשותף ועל הלינה המשותפת שהיו נהוגים באותה התקופה. כל זאת היא עשתה תוך שימוש באמצעים אמנותיים מגוונים כמו הקראת הספר, ציורים, שילוב צילומים שלה בילדות עם צילומי הבובה, הסרטה ועוד. האמנית אף ניהלה בתערוכתה דיאלוג אישי עם הבובה שבסופו היא ביקשה ממנה "תני לי מנוחה", כלומר האמנית מבקשת מהילדה שבה להניח לה להתבגר.
הערות שוליים

↑  יגאל זורע, בובה עם היסטוריה, באתר קווים ונקודות, ‏21.10.2012
↑  יגאל זורע, מדף הילדים, באתר קווים ונקודות, ‏2014
↑  טלי תמיר, קבוצה וקיבוץ בתודעה הישראלית, באתר תערוכה לינה משותפת מוזיאון תל אביב ביתן הלנה רובינשטיין, טלי תמיר, ‏2012
↑  זיוה ילין, הבובה זיוה, לינה משותפת 2005, באתר זיוה ילין, אמנית ואוצרת תערוכות, ‏2005
מירה, בלשית מלכותית

| --- | --- |

לוגו הסדרה בעברית, מתוך שיר הפתיחה
 סוגה:  הנפשה ממוחשבת, ילדים, בלשי, קומדיה
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  54
 הפקה
 חברת הפקה:  Wild Canary Animation Technicolor Animation Productions
 הפצה:  Disney–ABC Domestic Television
 מוזיקה:  אמריטה ואז
 אורך פרק:  כ-22 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  20 במרץ 2020 – 20 ביוני 2022
 תקופת שידור בישראל:  2 באוקטובר 2020 – 31 במרץ 2023
 קישורים חיצוניים
 דף התוכנית ב-IMDb
מירה, בלשית מלכותית (באנגלית: Mira, Royal Detective) היא סדרת טלוויזיה בהנפשה ממוחשבת אמריקאית לילדים, שמבוססת על התרבות והמנהגים ההודים. הסדרה הופקה על ידי Wild Canary Animation ו-Technicolor Animation Productions, והיא מופצת על ידי Disney–ABC Domestic Television שבבעלות חברת וולט דיסני.
העונה הראשונה של הסדרה החלה את שידוריה בארצות הברית ב-20 במרץ 2020 בערוץ דיסני ג'וניור, ובישראל, באותו ערוץ בדיבוב עברי, ב-2 באוקטובר באותה שנה. לפני שידור הבכורה של הסדרה, היא חודשה לעונה שנייה, אשר שודרה לראשונה במקור ב-5 באפריל 2021 ובישראל ב-20 בפברואר 2022. הסדרה הסתיימה לאחר ארבעה פרקי ספיישל, כאשר האחרון שודר במקור ב-20 ביוני 2022 ובישראל ב-31 במרץ 2023. העונה הראשונה של הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022, כאשר העונה השנייה עלתה מאוחר יותר.
תקציר העלילה

הסדרה מתרחשת בממלכה בדיונית, שמזכירה את הודו בסוף המאה ה-19, ועוקבת אחר מירה, ילדה אמיצה ובעלת תושייה שממונת לתפקיד הבלשית המלכותית על ידי המלכה שאנטי. במהלך הסדרה מירה נוסעת ברחבי הממלכה ועוזרת למלוכה ולפשוטי העם, מהם הגיעה, יחד עם שני נמייתיים, מיקו וצ'יקו.
מדבבים

הדיבוב העברי בוים על ידי תומר שביט, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| מירה | לילה לדנייר | עדי ביטי |
| מיקו | קאל פן | שמעון סמיט |
| צ'יקו | אוטקארש אמבודקאר | דן קיזלר |
| הנסיך ניל | קמרן לוקס | דניאל מגון |
| פרייה | רושני אדווארדס | נטע רוט |
| הנסיך ויר | קארן בראר | יהונתן מגון |
| המלכה שאנטי | פרידה פינטו | מאיה מיטלפונקט |
| פינקי | האנה סימון | מאיה מיטלפונקט |
| פושפה | ג'מילה ג'מיל | רונה בקרמן |
| קמאלה | אבנטיקה ונדנפו | אלונה אלכסנדר |
| רמג'יט | מאוליק פאנצ'ולי | תומר לוי |
| מנג'יט | קארן סוני | אורי זלצמן |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 25 | 20 במרץ 2020 | 27 במרץ 2021 | 2 באוקטובר 2020 | 6 בספטמבר 2021 |
|  | 2 | 29 | 5 באפריל 2021 | 20 ביוני 2022 | 20 בפברואר 2022 | 31 במרץ 2023 |
הערות שוליים

↑  טריילר הסדרה, בעמוד הפייסבוק של ערוץ דיסני ג'וניור ישראל
↑  אפי טריגר, פברואר 2022 בערוצי דיסני, באתר אפי טריגר - פופ טארטס, 1 בפברואר 2022
חנה קהת

חנה קהת
חנה קהת (נולדה ב-1959) היא פרופסור לתולדות ישראל ומרצה לתנ"ך, למחשבת ישראל וללימודי מגדר במכללות האקדמיות לחינוך גבעת וושינגטון, סמינר הקיבוצים ומכללת אחווה, בנוסף לזאת היא מייסדת "קולך" – תנועה פמיניסטית ציונית-דתית. כלת פרס רפפורט לנשים פורצות דרך, 2015.
משפחתה

נולדה בירושלים למשפחה חרדית, אביה הוא הרב שלמה פישר (נפטר בנובמבר 2021) לימים ראש ישיבת איתרי. נשואה לרב ד"ר ברוך קהת (קץ), לשעבר ר"מ בישיבת אור עציון וכיום ר"מ בישיבת מחנים. לבני הזוג שישה ילדים. בעבר התגוררו בנווה דניאל שבגוש עציון, כיום מתגוררים בשכונת קטמון בירושלים.
פעילות חינוכית

בשנת 1998 כיהנה קהת כראש מדרשת לינדנבאום ("ברוריה") בירושלים.
היא הייתה בין יוזמי[דרושה הבהרה] בית הספר "ראשית" בגוש עציון המשלב ילדים בעלי מוגבלויות – כרבע מכל כיתה.
קהת למדה במחזור הראשון של בית הספר למנהיגות חינוכית של מכון מנדל למנהיגות והייתה עמיתת מחקר במכון הרטמן בין השנים 2003–2008. בשנת 2007 התבקשה על ידי ראשי המכון להקים בית ספר תיכון דתי לבנות בשם "מדרשיית הרטמן לבנות". התיכון הוקם בקמפוס של תיכון "אוולינה דה רוטשילד". בנובמבר 2007 עזבה קהת את המוסד עקב התנגדותה לניהולו על ידי גבר.
ארגון "קולך"

ביולי 1998 הקימה את קולך – תנועה פמיניסטית ציונית-דתית, מתוך כוונה לקדם שוויון לנשים במסגרת החברה הדתית. היא עמדה בראש התנועה עד 2004. בשנת 2008 שבה להנהלת הארגון[דרושה הבהרה].
במסגרת התנועה פעלה קהת בשנת 2003 להדחת הרב יצחק כהן, ראש המדרשה לבנות באוניברסיטת בר-אילן, עקב תלונות על הטרדה מינית. בעקבות פעילותה הקימה האוניברסיטה ועדת בדיקה בראשות הרב יובל שרלו, וזו הביאה להדחתו של הרב כהן. פרשה זו הייתה אחת הגורמים להקמת "פורום תקנה", פורום לטיפול בתלונות על הטרדה מינית מצד בעלי סמכות במגזר, שהוקם ב-2003.
ברב-שיח שנערך בחודש מרץ 2007 ועסק במסורבות גט, קראה קהת, כנציגת "קולך", לחילונים להימנע מנישואים הלכתיים. דבריה זכו לגינויים בקרב הקהילה הדתית. יושב ראש ארגון רבני צהר, הרב דוד סתיו, אמר כי ההצעה לוותר על נישואין היא בלתי אחראית ונובעת מניתוק מהחברה הישראלית.
פרסים ואותות

בשנת 2004 קיבלה קהת את אות הנשיא למתנדב כהוקרה על הקמת "קולך" ופעילותה הציבורית. בשנת 2005 קיבלה את אות שדולת הנשים ואת מענק קרן אבי חי לשבתון. בנובמבר 2010 קיבלה תואר דוקטור לשם כבוד ממכון ויצמן למדע.
בשנת 2015 זכתה קהת בפרס רפפורט ל"עשייה נשית פורצת דרך ומחוללת שינוי בחברה הישראלית".בשנת 2016 קיבלה אות הוקרה מטעם ארגון ויצו-ירושלים.
באוגוסט 2017 זכה ספרה "משהפכה התורה לתלמוד תורה", בפרס מתנאל לספר הטוב ביותר במחשבת ישראל לשנת תשע"ז, מטעם האיגוד העולמי למדעי היהדות.
עבודתה האקדמית

ב-2005 סיימה דוקטורט באוניברסיטה העברית בירושלים, העוסק בתמורות באידאה של תלמוד תורה בעידן המודרני, בקרב הוגים מרכזיים שהתוו את דרכה של האורתודוקסיה בימינו. בנוסף לנצי"ב, חקרה את דרכם של הרב קוק, החזון איש ואדמו"רי פולין (פשיסחא, קוצק, סוכטשוב וגור), ואת השפעתם של אלה על הישיבות בנות ימינו. בשנת 2016 יצא לאור בהוצאת כרמל ספרה "משהפכה התורה לתלמוד תורה: תמורות באידיאה של תלמוד תורה בעידן המודרני".
ב-1990 הוציאה לאור (בשם חנה קץ) את הספר "משנת הנצי"ב". בשנת 2008 הוציאה לאור את הספר "פמיניזם ויהדות – מהתנגשות להתחדשות", במסגרת "אוניברסיטה משודרת". בספר הציגה קונפליקטים בין המסורת היהודית לעמדה הפמיניסטית וסקרה את השפעת התהליכים הפמיניסטיים על הקהילה הדתית. לדבריה, על אף היחסים הסבוכים בין הדת לפמיניזם, בדורות האחרונים מתחולל מהפך פמיניסטי בתוך החברה הדתית, במסגרתו נבחנות מחדש עמדות תאורטיות ונורמטיביות הכוללות אמונות, הלכות ומנהגים.
באותה שנה פרסמה קהת גם את הספר "תלמוד תורה לנשים – אידיאה ומשמעות", בהוצאת אוניברסיטת בר-אילן, שבו בחנה את האידאולוגיה של לימוד תורה של נשים ואת דרכן בלימוד. היא סקרה שתי מגמות בקרב התנועה הפמיניסטית הדתית בתחום זה, האחת דוגלת בהשתלבות הנשים בדתיות הקיימת, במנהגיה ואורחותיה, והשנייה טוענת כי לימוד תורה של נשים שונה מלימוד של גברים וחוויית התפילה, הרוחניות והטקסים הדתיים צריכים להתעצב בהתאם לאופיין של נשים בשנת 2016 הוציאה לאור את הספר: "משהפכה התורה לתלמוד תורה – תמורות באידאה של תלמוד תורה בעידן המודרני", בהוצאת כרמל. בספר היא סוקרת את התפתחות האידיאה של לימוד התורה במגזרים אורתודוקסים שונים לאור משנתם של הנצי"ב מוולוז'ין, החזון איש, הרב קוק, אדמו"רי בית פשיסחא, וכן בקרב הנשים הלומדות.
עבודתה במכללת אורות ישראל

בשנת 1994 החלה ללמד במכללת אורות ישראל שבאלקנה. בנוסף להוראת מחשבת ישראל ותנ"ך, קהת הקימה במכללה את המסלול לחינוך ידידותי כניסוי בהכשרת מורים לחינוך הומניסטי-יהודי. המסלול פעל עד שנת 2001 כבית מדרש. המכללה אימצה חלק ממרכיבי הניסוי, כמו לימודי בית מדרש ולימודי תורה לשמה. בשנת 2008 הודיעה המכללה על פיטוריה של קהת, צעד שהוביל למאבק משפטי. קהת טענה כי מנכ"ל המכללה, נריה גוטל, ביקש לפטרה על רקע המאבק של ארגון "קולך" להביא לפיטוריו של מקורבו, הרב יצחק כהן (כמתואר לעיל), כאמצעי להפעיל לחץ על קהת להפסיק את פעילותה כנגד הרב כהן. לטענת המכללה, ההמלצה לפטר את קהת נעשתה בשל כישלון קורסים שאותם הייתה אמורה ללמד, בשל מיעוט תלמידות המוכנות ללמוד אצלה. עוד נטען בכתב ההגנה, כי לא ייתכן קשר בין אירועי העבר בעניינו של הרב כהן לבין הליך הפיטורין, זאת בשל העובדה שההליך לקיצוץ משרתה של קהת החל עוד לפני מינויו של גוטל למנהל המכללה.
בשנת 2010 נתן בית הדין הארצי לעבודה תוקף של פסק דין להסכם פשרה, שלפיו תעבור קהת ללמד במכללה הדתית גבעת וושינגטון ובסמינר הקיבוצים, תוך שמירה על רצף זכויותיה, והצדדים יבטלו תביעות כספיות זה כנגד זה.
הערות שוליים

↑  תמר רותם, מדוע פרשה חנה קהת?, באתר הארץ, 4 באוקטובר 2004
↑  יאיר שלג, עד כאן, אמר הרב גוטל, באתר הארץ, 23 ביוני 2006
↑  פורום תקנה (ארכיון)
↑  אבישי בן חיים, טורנדו קהת תקף את הממסד הרבני, באתר nrg‏, 11 במרץ 2007
↑  תגובת רבני צהר לחנה קהת, באתר nrg‏, 13 במרץ 2007
↑  תואר לשם כבוד לחברתנו ד"ר חנה קהת
↑  ד״ר חנה קהת - עשייה רבת שנים, באתר פרס רפפורט
↑  חנה קהת, ‏פמיניזם ויהדות – מהתנגשות להתחדשות, סדרת אוניברסיטה משודרת, בהוצאת משרד הביטחון – ההוצאה לאור, 2008
↑  חנה קהת, תלמוד תורה של נשים: אידאה ומשמעות, כרך 12, הוצאת אוניברסיטת בר-אילן, 2008, האישה ביהדות
1 2  רועי שרון, מייסדת "קולך" נגד מכללת אורות, באתר nrg‏, 22 במאי 2006
↑  ע"ע 41224-04-10 חנה קהת נגד אורות ישראל ונריה גוטל, ניתן ב-4.7.2010
↑  חיליק ברקוביץ, ‏סוף למאבק? פשרה בין ד"ר קהת למכללת אורות ישראל, באתר "סרוגים", 7 ביולי 2010
| --- | --- |
בקרת זהויות :  NLI: 987007296230105171  LCCN: nr2006023346  VIAF: 22104916   WorldCat (עם VIAF): 22104916
המגן (כתב עת)

כתב העת "המגן" נוסד בסוף המאה ה-19. הוא יצא לאור במשך 30 שנה בשפה הרומנית, והיה לחלק מהעיתונות היהודית הציונית ברומניה. כתב העת עסק בעיקר בנושאי ציונות ובדילמות שאיתן התמודדו היהודים בגולה. כתב עת זה ביטא את עמדות "חובבי ציון" ותמך בעלייה לארץ ישראל, בניגוד לכתב העת המתחרה "האחווה", אשר התנגד בכל תוקף לעלייה לארץ ישראל.
תולדות כתב העת

תחילת כתב העת במחלוקות בין שני בעלי "האחווה" (Fraternitatea), כתב עת יהודי אחר. מחלוקות אלה הביאו לפרישת אחד מהם, א.ס. גולד (A.S. GOLD), אשר החליט על פתיחתו של כתב עת מתחרה בשם "המגן" (Apărătorul). בין שני כתבי העת התגלעה מחלוקת סביב נושא העלייה לארץ ישראל, כאשר "המגן" תמך בכך.
בשנת 1931- 1862 הונהגו נגד כתב עת זה תקנות צנזורה חמורות שהתבססו על "התקנון האורגני", אשר אסר על הופעתם של פרסומים פוליטיים העלולים לפגוע בסדר הציבורי. אך בשנת 1862 בוטלה הצנזורה, ובכך ניתנה הסכמה להופעת כתבי עת יהודיים "פוליטיים" ברומניה כדוגמת "המגן".
האידאולוגיה של כתב העת

כתב העת "המגן" נלחם בו זמנית באנטישמיות ובאורתודוקסיה, ובנוסף בגל האמרות וה- rasaritul, הביטאון הרשמי של התנועה הציונית ברומניה במאות ה-19 וה-20.
המאבק למען אמנציפציה והשתלבותם של היהודים בחיי המסחר והתרבות היו שני נושאיו העיקריים של כותבי כתב העת, בנוסף הוא פעל ללא הרף להשוואת הזכויות של היהודים לאלה של הרומנים, ובכך שיקף את אורח החשיבה של יהודי הארץ והעולם, אך הוביל להחרפת היחסים עם השלטונות.
תוכני כתב העת

כתב העת עסק הן בנושאים יהדות והן בנושאים כלליים. ניתן היה למצוא בו מידע על אירועים יהודיים מקומיים ובינלאומיים הקשורים בתנועה הלאומית היהודית כמו איגודים, קונגרסים, ועדות, ביקורות, משאבים, נשפים, חתונות וחגים. בנוסף כתב העת עודד את היהודים לפעילות אזרחית, משפטית ופוליטית, ונתן ליהודי הרומני תחושה שהוא שותף בחיים הקהילתיים היהודיים בארץ ובעולם.
בין הנושאים הכלליים שהעסיקו את כותבי כתב העת היו דיווחים על אירועים בחיי המדינה, על מדיניות פנים וחוץ ועל פעילות המדינה הרומנית וכן גם אירועי ספרות ואמנות.
הערות שוליים

↑  מחבר לא ידוע, תולדות היהודים ברומניה, חלק ב', המאה ה-19, אוניברסיטת תל אביב, תשס"א, עמ' 261-262
↑  מחבר לא ידוע, תולדות היהודים ברומניה, חלק ב', המאה ה-19, אוניברסיטת תל אביב, תשס"א, עמ' 256-257
↑  קולר. ה, העיתונות היהודית ברומניה במחצית השנייה של המאה ה-19, לא ידוע, לא ידוע, עמ' 261-265
↑  מחבר לא ידוע, תולדות היהודים ברומניה, חלק ב', המאה ה-19, אוניברסיטת תל אביב, תשס"א, עמ' 267
אולף מציג

| --- | --- |

כרזת הסדרה בעברית
 סוגה:  הנפשה ממוחשבת, קומדיה
 בימוי:  הירום אוסמונד
 מדבבים:  ג'וש גד פרנק ולקר פול בריגס
 מדבבים בעברית:  עידו רוזנברג אמנון וולף
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  5
 הפקה
 מפיק:  ג'ניפר ניופילד
 מפיקים בפועל:  ג'ניפר לי
 חברת הפקה:  אולפני ההנפשה של וולט דיסני
 אורך פרק:  90 שניות
 שידור
 רשת שידור:  דיסני+
 תקופת שידור מקורית:  12 בנובמבר 2021 – הווה
 תקופת שידור בישראל:  16 ביוני 2022
 קישורים חיצוניים
 אתר רשמי
 דף התוכנית ב-IMDb
אולף מציג (באנגלית: Olaf Presents) היא סדרת טלוויזיה קומית אמריקאית בהנפשה ממוחשבת, אשר בוימה על ידי הירום אוסמונד והופקה על ידי אולפני ההנפשה של וולט דיסני. הסדרה עוקבת אחר איש השלג אולף מזיכיון "לשבור את הקרח", אשר בכל פרק מציג בהומור סרט קולנוע מונפש של חברת וולט דיסני.
הסדרה כוללת חמישה פרקים באורך 90 שניות, כאשר היא הופצה בשירות הסטרימינג דיסני+ ב-12 בנובמבר 2021. ב-16 ביוני 2022 הושק השירות בישראל, וסדרה זו בדיבוב עברי נכללה כאחד מתכני הבכורה שלו. הסדרה זכתה לביקורות חיוביות, בעיקר על ההומור שבה.
בהשראת הסדרה הושקו מוצרים שונים, ביניהם קולקציית בובות פופ מבית Funko, אשר יצאה ב-6 באפריל 2022 באופן בלעדי עבור אמזון.
תקציר העלילה

בכל פרק איש השלג אולף מציג בהומור סרט קולנוע מונפש של חברת וולט דיסני. ישנם דברים שהוא מציג בצורה לא נכונה ומגזים באלמנטים מסוימים. בהצגת הסרטים הוא משחק את רוב התפקידים בעצמו, ומשתמש בדברים שונים כדי לחקות דמויות נוספות, כמו כן לפעמים הוא נעזר באייל סוון, במפלצת השלג מרשמלו, באנשי שלג קטנים, בסלמנדרה ברוני ובמשב הרוח גייל.
מדבבים

המדבבים בדיבוב המקורי הם ג'וש גד בתור אולף, פרנק ולקר בתור סוון ופול בריגס בתור מרשמלו, כאשר כולם חזרו לתפקידם לאחר דיבובם במדיות השונות בזיכיון "לשבור את הקרח".
הדיבוב העברי בוים על ידי תמי ברק והופק על ידי עדי וולוצקי, כאשר הוא כולל את עידו רוזנברג כקולו של אולף ואמנון וולף.
פרקים

| מספר הפרק בסדרה | שם הפרק באנגלית | שם הפרק בעברית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- |
| 1 | The Little Mermaid | בת הים הקטנה | 12 בנובמבר 2021 | 16 ביוני 2022 |
| 2 | Moana | מואנה | 12 בנובמבר 2021 | 16 ביוני 2022 |
| 3 | The Lion King | מלך האריות | 12 בנובמבר 2021 | 16 ביוני 2022 |
| 4 | Aladdin | אלאדין | 12 בנובמבר 2021 | 16 ביוני 2022 |
| 5 | Tangled | פלונטר | 12 בנובמבר 2021 | 16 ביוני 2022 |